NaiveNeuron/SloPal huggingface dataset:
Bugár, Béla, poslanec NR SR (2015-12-11):
Ďakujem pekne. Tiež budem reagovať na pána premiéra, tak ako pán kolega Lebocký, a ja sa pohybujem tiež na južnom Slovensku a musím povedať, že tak ako podaktorí Lazárovci tam kradnú, nikto nekradol. (Potlesk.) Ale musím povedať, že pán premiér mal pravdu v tom, že je to súčasť predvolebnej kampane, však to ukázal. Vôbec sa nevyjadril k tomu, čo je dnes tuto témou – odvolanie pána ministra, preto, lebo on pred troma týždňami, keď som s ním aj hovoril, keď som mu povedal, že prečo by mal odvolať Lazára, nekonal. Preto dnes tu sedíme a vysvetľujeme mu, že mal to urobiť. A nie my sme hovorili o kampani, ale pán premiér spomínal tu Jaguara a teraz citujem, že vraj „pán minister Žiga urobil najviac, aby prišla investícia Jaguaru“. No prepáčte, ale minister hospodárstva je tu na okrasu? Keď pán minister životného prostredia to riešil, alebo snáď vy riešite štvornohého jaguára? Lebo to by som chápal, to patrí pod vaše portfólium, ale nie nejaké autá. No a že, viete, musím povedať, že je kampaň, to znamená, že máme mlčať? Pán minister, keby ste konali, tak dnes tu nemusíme sedieť. Ja som ešte aj toto vám povedal, že zistite, prečo volajú pána Lazára vykosťovačom? A vysvetlite to tu. Len ste nič nerobili. Takže to je, ak je to kampaň, tak tá kampaň je z vašej strany, zo strany pána premiéra. (Potlesk.)
Sulík, Richard, predseda NR SR (2011-04-05):
Pán poslanec Krnáč.
Danko, Andrej, podpredseda NR SR (2024-01-24):
Poslanec Grendel.
Glváč, Martin, podpredseda NR SR (2019-06-21):
Pán poslanec Kondrót.
Cmorej, Peter, poslanec NR SR (2021-11-11):
Presne tak, piaty návrh.
Bugár, Béla, podpredseda NR SR (2017-02-09):
Na vystúpenie pani poslankyne s faktickými poznámkami dvaja. Končím možnosť sa prihlásiť. Pani poslankyňa Jurinová.
Laššáková, Jana, podpredsedníčka NR SR (2015-04-15):
Pán poslanec Matovič.
B. Bugár, podpredseda NR SR: (2004-09-08):
D. Podracká, poslankyňa: Ďakujem za slovo, pán predsedajúci. Ja sa chcem k tejto téme vyjadriť ako psychologička a podporujem návrh tohto zákona. Pokiaľ pani poslankyňa hovorila o určitom okruhu matiek, ako psychologička si myslím, že práve matka, ktorá je v takejto špecifickej životnej situácii, sa v istom okamihu rozhodne pre  smrť a myslí na smrť toho dieťaťa. Ale ak bude mať takúto možnosť, tak od začiatku bude vedieť, že má myslieť na život, a to z hľadiska etiky je pre to dieťa to najprospešnejšie, čo môže byť. A takisto aj z hľadiska spoločnosti chápem tento zákon ako pokus o nové zdvihnutie štandardu takzvaného etického kódu spoločnosti, ktorá je natoľko vyspelá, že si dovoľuje mať toleranciu voči akémukoľvek rozhodnutiu matky, ktorú doviedla jej situácia k tomu, že sa pre anonymný pôrod rozhodne. Ďakujem.
Dostál, Ondrej, poslanec NR SR (2017-09-07):
Ďakujem všetkým trom kolegom za reakcie. No myslím, že tú tému si môžme nechať na inokedy. Veď ak bude pokračovať táto vláda aj po hlasovaní, neviem, už bola tlačovka SNS, tak tí, čo ste ju sledovali, tak viete, ako alebo ešte stále neviete, to je ťažko povedať. Tak k tej téme sa môžeme, samozrejme, vrátiť aj podrobnejšie a nemusí sa to týkať iba teda firiem iných, ale; však aj pán minister Plavčan mal asi blbý pocit a jeho kolegovia z SNS, že aj za maslo, ktoré netieklo do ich spriaznených firiem, ale do iných, si to všetko zlízli oni. O tom sme tu už tiež hovorili. A teda pri počúvaní aj kolegu Zsolta Simona, aj Eugena Jurzycu som si tak vlastne uvedomil, že vlastne tomu rozumiem, že prečo Robert Fico tak urputne chráni ministra Richtera. A teda že to možno nie je len tou rukou, lebo on nie je nejaká odchýlka od SMER-u, on je typický reprezentant SMER-u. Takto funguje SMER a oni svojho človeka predsa musia brániť. Náš človek nemôže byť hodený cez palubu. Takže rozumiem a ďakujem za to, že ste mi to pripomenuli.
Suja, Miroslav, poslanec NR SR (2023-02-08):
Ďakujem za slovo. Ja som rád, keď zachránime hocijaký podnik, lebo ľudia v každom, aj tak ako ty povieš, na východe, v odľahlých regiónoch si zaslúžia niekde pracovať. Mrzí ma, že táto vláda tak nekonala aj pri Slovalco, ktoré malo najekologickejšiu výrobu hliníka, a tu nejaký eštebák Budaj povedal, že takéto firmy by mali zo Slovenska ísť preč. Ja by som sa na jeho mieste išiel tam postaviť pred fabriku a hovoriť, že takýchto tu nechce a takýchto chceme. Najekologickejšia výroba, najmenšia uhlíková stopa. Teraz keď budeme desaťkrát drahšie dovážať tam loďami, tak aké to bude. Takže, vážení kolegovia, áno, som za to, aby sme zachránili. Ale prečo sme sa rovnako nesprávali aj pri Slovalco, aj pri Slovalco. Koľko stoviek zamestnancov vďaka ministrovi z OĽANO prišlo o zamestnanie.
P. Paška, predseda NR SR: (2008-07-02):
Pán poslanec Chrbet bude uvádzať hlasovanie, nech sa páči.
Číž, Miroslav, podpredseda NR SR (2014-12-09):
Ďakujem pekne, pán poslanec, za uvedenie návrhu zákona. Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Jozefovi Bobíkovi. Nech sa páči, pán poslanec.
Bugár Béla, podpredseda NR SR (2011-02-11):
Tak potom je taký právnik, že potom tomu nerozumie.
P. Paška, predseda NR SR: (2010-06-10):
(Hlasovanie.) 109 prítomných, 106 bolo za, 2 sa zdržali, 1 nehlasoval. Návrh sme pridelili výborom a určili sme gestorský výbor a lehotu na prerokovanie návrhu. Keďže tu nie je pán predseda výboru, návrh na hlasovanie v prvom čítaní o vládnom návrhu zákona, ktorým sa dopĺňa zákon č. 333/2004 Z. z. o voľbách do Národnej rady Slovenskej republiky v znení neskorších predpisov a zákon č. 85/2005 Z. z. o politických stranách a politických hnutiach v znení neskorších predpisov (tlač 1547), uvedie člen výboru pán poslanec Ďuračka.
Pellegrini, Peter, predseda NR SR (2023-12-14):
Môžte, ale o takom návrhu naozaj nemôžem dať hlasovať, pretože nesúvisí s rokovaním Národnej rady Slovenskej republiky. Pán poslanec Matovič s procedurálnym návrhom.
Pellegrini, Peter, predseda NR SR (2015-04-21):
Vážené panie poslankyne, vážení páni poslanci, otváram štvrtý rokovací deň 49. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti písomne požiadali poslanci Dušan Čaplovič, Martin Fedor, Andrej Kolesík, Daniel Krajcer, Igor Matovič, Ivan Mikloš, Juraj Miškov, Ján Podmanický, László Solymos a Jana Vaľová. Budeme pokračovať v prerušenej rozprave o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákon (tlač 1489). Pán navrhovateľ pán minister je už na svojom mieste. Poprosím aj spravodajkyňu pani poslankyňu Annu Vittekovú, aby zaujala miesto určené pre spravodajcu. Ďalší v poradí z písomne prihlásených do rozpravy je pán poslanec Miškov, ale ospravedlnil svoju neúčasť, preto stráca poradie. V poradí ďalším prihláseným písomne do rozpravy je pán poslanec Kollár, ktorému teraz dávam slovo. (Umiestnenie názorného panelu pred rečnícky pult.) Pán poslanec, chcem vás len požiadať, či by sa nedalo to nejako tak umiestniť, aby pani spravodajkyňa aj niečo videla, aby sa nepozerala do toho kartónu. Ďakujem veľmi pekne. Nech sa páči, máte slovo, pán poslanec.
Zahorčák, Viliam, poslanec NR SR (2023-06-21):
Ďakujem veľmi pekne všetkým kolegom, ktorí vystúpili. Pán poslanec Šefčík, ďakujem za vysvetlenie. Naozaj som teda nevedel, ktoré športy sa myslia tými, ktoré majú malé pohybové aktivity, ale beriem, áno, je vysvetlené. Pán poslanec Kučera, pokiaľ to bude tak, ako hovoríte, že športové zväzy, športové hnutia ako také, sa k tomu postaví kladne a dá nám signály, že áno, s týmto zákonom sme spokojní, tak potom môj návrh stratí opodstatnenie. Ale zatiaľ je aktuálny.
Mikulec, Roman, minister vnútra SR (2020-09-17):
Ďakujem pekne. Vážený pán poslanec, predmetná výzva bola vyhlásená 19. decembra 2019 s dvomi uzávierkami hodnotiacich kôl. Prvé hodnotiace kolo s uzávierkou 16. marca a druhé hodnotiace kolo s uzávierkou 6. júla 2020. V rámci prvého hodnotiaceho kola výzvy bolo doručených 45 žiadostí o poskytnutie nenávratného finančného príspevku vo výške 22,7 mil. eur, ktoré prekročili disponibilnú alokáciu výzvy, tá predstavovala 5,75 mil. eur. Sprostredkovateľský orgán preto zverejnil informáciu na svojom webovom sídle, že z dôvodu vyčerpania alokácie dňom 26. júna 2020 uzatvára výzvu. Následne navýšil alokáciu výzvy na 24,8 mil. eur. Do termínu uzávierky výzvy bolo predložených ďalších 30 žiadostí o nenávratný finančný príspevok za 16,7 mil. eur. Aktuálne prebieha proces odborného hodnotenia žiadostí z prvého kola výzvy, do ktorého postúpilo 30 žiadostí za 15,8 mil. eur, s predpokladaným ukončením do konca septembra 2020 a následne vydaním rozhodnutí o schválení, resp. neschválení v priebehu októbra 2020. Čo sa týka žiadostí predložených v druhom hodnotiacom kole, prebieha administratívne overovanie žiadostí a budú žiadateľom zaslané výzvy na doplnenie. Predpokladané ukončenie administratívneho overenia a začatie výkonu odborného hodnotenia predpokladáme v polovici októbra 2020 s následným vydaním rozhodnutí v priebehu mesiaca november 2020. V rámci tejto výzvy sa využíva tzv. zásobník projektov, čo v praxi znamená, v prípade uvoľnenia disponibilnej alokácie môžu byť schválené žiadosti, pri ktorých došlo k vydaniu rozhodnutia o neschválení z dôvodu nedostatku alokácie. Ďakujem pekne.
B. Bugár, podpredseda NR SR: (2005-06-28):
R. Vavrík, poslanec: Ďakujem pekne za slovo. Chcel by som nadviazať na predsedu vlády. Znelo tu, že je právo opozície navrhovať odvolanie predsedu vlády, členov vlády. Tento inštitút však opozícia, najmä Smer pána Fica veľmi často devalvuje. Ak si pozriete v zahraničí, tento inštitút sa používa zriedkavo, má svoju váhu, má svoju vážnosť. Blížia sa prázdniny. Chýbajú témy. Či možno chcete niečo zakryť? Snažíte sa často položiť ministra Mikloša, potom Kaníka, potom párkrát pána ministra Fronca, dnes predsedu vlády a isto viete, že 76 hlasov nemáte. Hľadáte si témy, chcete zakryť nie demagógiu pána Dzurindu, ale vlastnú. Chcete zakryť to, že sa spájate s komunistickou stranou, ktorú občania tohto štátu poznajú počas celých 40 rokov späť. A reformy, ktoré táto vláda dosiahla. Povedzte otvorene občanom, že ich chcete zmeniť, že ich chcete zahodiť. Nech počujú občania pravdu, túto, a nie tú, ktorou chcete zakryť svoje chyby a svoju nedokonalosť.
L. Žitňanská, poslankyňa: (2008-10-22):
V čom spočíva tá zmena, ktorá sa dotýka námietok. Tá zmena, ktorá sa dotýka námietok, tak pekne zdôvodnená, spočíva vlastne v tom, že námietky sa môžu stať úplne zbytočnými, pretože zmluva bude môcť byť vybratá s vybratým uchádzačom skôr, ako budú ukončené konanie o jednotlivých námietkach. Čiže námietky ako také sa stávajú zbytočnými, pretože keď už bude raz zmluva uzatvorená, tak stráca pre ostatných účastníkov konania zmysel bojovať o zákonnosť tendra. Prečo sú námietky dôležité? Námietky sú dôležité kvôli tomu, pretože je to jediný spôsob, akým možno v priebehu verejného obstarávania zo strany účastníkov konania poukázať na nezákonnosť výberového konania. A možno to výberové konanie stopnúť do času, než je právoplatne rozhodnuté o tom, či ten tender prebieha v súlade so zákonom alebo nie. Keď odnímeme námietkam odkladný účinok, tak tým momentom sa námietky stávajú zbytočné, zmluvy môžu byť uzatvorené bez ohľadu na to, či verejné obstarávanie prebieha v súlade so zákonom alebo nie. A prípadné sankcie, ktoré následne po nejakej dobe zo strany Úradu pre verejné obstarávanie prídu, už nezmenia nič na tom, že zmluva je uzatvorená a obstarávateľ, ktorý uspel vo verejnom obstarávaní, ktoré neprebehlo v súlade so zákonom, vlastne nezákonne má zákazku. To je podstata tohto návrhu, veľmi zjednodušene a veľmi neprávnicky povedané, pretože, samozrejme, môžem o tom hovoriť aj rečou právnika, ale myslím si, že to nebude dostatočne zrozumiteľné. K tomu treba dodať ešte jedno, že naozaj je to účelová novela a vzťahuje na mýtny tender. V tej súvislosti si treba pozrieť aj prechodné ustanovenia, podľa ktorých táto nová právna úprava, ktorá sa týka námietok, sa bude vzťahovať aj na verejné obstarávania, ktoré už prebiehajú, pretože podľa prechodných ustanovení len konania o námietkach, ktoré boli začaté pred účinnosťou tohto zákona, sa dokončia podľa doterajších predpisov, ale v prebiehajúcich verejných obstarávaniach ďalšie námietky, ktoré prídu už po účinnosti tohto zákona, tie už pôjdu v novom režime. Čiže veľmi krátko moje politické zhodnotenie tohto návrhu zákona. V auguste pán premiér otvoril doktrínu vládneho klientelizmu ako oficiálnu vládnu doktrínu. Aby to išlo rýchlejšie a ľahšie, keď tu existujú nejaké zákonné prekážky, tak ich proste odkopneme z cesty. Zákon prekáža, tak ho odkopneme z cesty. Je mi ľúto, že to musím takto povedať, pán minister, ale tento zákon nie je o ničom inom. Ďakujem pekne.
Laššáková, Jana, podpredsedníčka NR SR (2014-05-14):
Ďakujem pekne, pán spravodajca. Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 959, návrh na jeho pridelenie na prerokovanie výborom je v rozhodnutí č. 965. Prosím podpredsedu vlády a ministra financií Slovenskej republiky Petra Kažimíra, aby vládny návrh zákona uviedol. Nech sa páči, pán podpredseda.
Bugár, Béla, podpredseda NR SR (2017-01-31):
Prezentujme sa a hlasujme. (Hlasovanie.) Prítomných 143 poslancov, za 80, proti 50, zdržalo sa 13 poslancov. Konštatujem, že návrh vrátený pánom prezidentom po opätovnom prerokovaní sme schválili. Vážené panie poslankyne, páni poslanci, budeme za chvíľočku pokračovať ďalším prerokovaním, teda ďalšieho vráteného zákona, kde je prihlásených zatiaľ písomne, štyria poslanci sa prihlásili, nevieme, koľkí sa prihlásia ústne, ale vzhľadom k tomu, že boli vykázaní niektorí poslanci z rokovania a ďalší bod po prerokovaní toho vráteného zákona, to je práve bod, ktorý sme teda povedali, že v rámci toho bodu môžu vystúpiť a sa ospravedlniť tí poslanci, a kto je vykázaný, samozrejme, nemá právo vystupovať, len hlasovať môže. Takže pýtam sa, či je všeobecný súhlas, že ak by došlo k tomu, že dnes predsa začneme rokovať o bode číslo 5, či by sme to nemohli preložiť a začať s tým bodom zajtra ráno o 9.00 hod. (Súhlasná reakcia pléna.) Áno, ďakujem pekne za súhlas. Pán poslanec Droba, procedurálny návrh.
Hrnčiar, Andrej, podpredseda NR SR (2018-05-16):
Prosím, prezentujme sa a hlasujme. (Hlasovanie.) Prítomných 142, za 102, proti 18, zdržalo sa 21, nehlasoval 1. Konštatujem, že sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nie je tomu tak. Vyhlasujem rozpravu za skončenú. Pristúpime k hlasovaniu o návrhu zákona ako o celku. Nech sa páči
V. Veteška, podpredseda NR SR: (2004-10-22):
Dávam slovo spoločnému spravodajcovi navrhovaného ústavnoprávneho výboru ako gestorského poslancovi Vlastimilovi Ondrejkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. V. Ondrejka, poslanec: Vážený pán predsedajúci, pán minister, kolegyne, kolegovia, Národná rada Slovenskej republiky pridelila vládny návrh zákona, ktorým sa mení a dopĺňa zákon č. 385/2000     Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady pre obranu a bezpečnosť. Za gestorský výbor určila ústavnoprávny výbor. Poslanci Národnej rady Slovenskej republiky neoznámili v určenej lehote gestorskému výboru žiadne stanovisko. Vládny návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov, odporúčal Národnej rade schváliť Výbor Národnej rady Slovenskej republiky pre sociálne veci a bývanie. Ďalšie dva výbory, ústavnoprávny výbor a Výbor Národnej rady Slovenskej republiky pre obranu a bezpečnosť, neprijali platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Gestorský výbor na základe stanovísk dvoch výborov uvedených k návrhu zákona neschválil spoločnú správu. Uznesením zo 14. októbra poveril gestorský výbor poslanca Národnej rady Slovenskej republiky Vlastimila Ondrejku, aby podľa § 80 ods. 2 zákona o rokovacom poriadku informoval Národnú radu o výsledkoch rokovania výborov a predkladal návrhy na ďalší postup podľa § 81 ods. 2, § 82 ods. 1, § 83 ods. 4, § 84 ods. 2 a § 86 citovaného zákona. Prosím vás, otvorte rozpravu.
Zmajkovičová, Renáta, podpredsedníčka NR SR (2012-11-29):
S faktickými poznámkami sa hlásia traja poslanci. Uzatváram možnosť prihlásiť sa s faktickou poznámkou. Pán poslanec Sulík.
Poliačik, Martin, poslanec NR SR (2013-05-31):
Pán kolega, nemyslím si, že je správne to takýmto spôsobom stavať na hranu, že dokonca vyhlásiť človeka, ktorý berie procesy zastupiteľskej demokracie za jediné možné na presadenie názoru za normálneho, už mi príde ďaleko, ďaleko za čiarou. Existuje na Slovensku kopec normálnych ľudí a dokonca si myslím, že normálnych aj podľa kritérií KDH, ktorí sú sklamaní zo zastupiteľskej demokracie a hľadajú nejaké cesty, akým spôsobom výraznejšie presadiť svoj názor. Ja síce nie úplne súhlasím s návrhom, ktorý máme teraz na stole, ale iniciatívu na nejaké vytvorenie možnosti pre ľudí predkladať zákony pre Národnú radu by som nezavrhoval. Asi by som skôr preferoval cestu cez vládu, to znamená, že by bol, že by bol záväzný návrh zákona, ktorý by legislatívne oddelenie vlády muselo spracovať, lebo by to zaručilo podľa mňa vyššiu kvalitu toho materiálu aj dodržanie nejakých legislatívnych pravidiel a bolo by to ľahšie potom spracovávať v parlamente. Ale, ale som ochotný sa na túto tému rozprávať. Ale určite by som nevyhlásil za normálneho človeka len takého, ktorý raz za štyri roky ide odovzdať svoj hlas vo voľbách a potom sa spoľahne buď na poslanca Zajaca, alebo Procházku, alebo Hlinu, alebo ktoréhokoľvek z nás, že to tu zaňho bude štyri roky kopať. Iniciatíva na strane občanov by mala pribúdať a toto by mohol byť jeden z krokov na jej zlepšenie. Nevravím nutne, že tento návrh, ale možno nejaký jemu podobný. Ďakujem.
Grendel, Gábor, podpredseda NR SR (2021-05-14):
Pán poslanec Martin Čepček s faktickou poznámku.
Šudík, Tomáš, poslanec NR SR (2023-03-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom, a to Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie. Ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
A. Belousovová, podpredsedníčka NR SR: (2008-06-17):
Pán spoločný spravodajca, chcete sa vyjadriť k rozprave? (Ruch v sále.) Pán Galbavý, chcete sa vyjadriť k rozprave? Takže mám za to, že pán spravodajca sa nechce vyjadriť k rozprave. Prerušujem rokovanie o tomto bode programu. Ďalej v zmysle schváleného programu budeme pokračovať druhým a tretím čítaním o zákone z 22. mája 2008, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky . Tento materiál máte ako tlač 682. Teraz dávam slovo spoločnému spravodajcovi z výboru pre hospodársku politiku pánovi poslancovi Juhászovi. A poprosím ho, aby informoval Národnú radu o výsledku prerokovania vráteného zákona vo výboroch. Nech sa páči, pán poslanec, máte slovo.
M. Číž, podpredseda NR SR: (2009-04-16):
Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Viliamovi Jasaňovi, ktorý uvedie spravodajskú správu.
Glváč, Martin, podpredseda NR SR (2016-09-07):
Pani poslankyňa Verešová.
Jurinová, Erika, podpredsedníčka NR SR (2013-02-12):
Ďakujem. S reakciou na faktickú poznámku pán poslanec Matovič.
Brocka, Július, poslanec NR SR (2014-09-18):
Ktorý, ktorý teraz? Ja alebo Číž? (Prerušenie vystúpenia predsedajúcou.)
Burian, Jozef, poslanec NR SR (2019-09-17):
Poprosím, pán predseda, dajte hlasovať o zákone o celku s odporúčaním gestorského výboru schváliť.
M. Vášáryová, poslankyňa: (2009-06-30):
Prosím, dajte hlasovať, pán predseda, o bode 9 pozmeňujúceho návrhu pani poslankyne Biró.
Bugár, Béla, podpredseda NR SR (2016-06-17):
Pani poslankyňa Krištúfková.
Buček, Jozef, poslanec NR SR (2016-09-12):
Ako prvé žiadam vyňať bod 17 na osobitné, osobitné schvaľovanie. V čl. IV nahradiť bod 4 týmto znením: 4. Za § 17a sa vkladá § 17b, ktorý vrátane nadpisu znie: „§ 17b Prechodné ustanovenia k úpravám účinným dňom vyhlásenia (1) Občanovi, ktorý požiadal o vydanie občianskeho preukazu podľa doterajších predpisov, okresné riaditeľstvo vydá občiansky preukaz podľa ustanovení tohto zákona účinných ku dňu podania žiadosti o vydanie občianskeho preukazu. (2) Občan, ktorému bol vydaný občiansky preukaz s elektronickým čipom podľa doterajších predpisov a nemá zvolený bezpečnostný osobný kód, si môže zvoliť bezpečnostný osobný kód na okresnom riaditeľstve. (3) Pri podaní žiadosti o vydanie občianskeho preukazu prostredníctvom portálu ministerstva § 7b sa postupuje podľa § 4b ods. 2 najneskôr od 1. júla 2017.“ Odôvodnenie: Nutnosť zmeny úpravy prechodných ustanovení v čl. IV si vyžiadala zmena návrhu účinnosti zákona na deň jeho vyhlásenia v Zbierke zákonov Slovenskej republiky, nakoľko pôvodne predkladateľ počítal s účinnosťou zákona od 1. júla 2016. Zmena v odsekoch 1 a 2 vychádza zo spoločnej správy gestorského výboru. Zákon, novokoncipovaným odsekom 3 sa ustanovuje prechodné obdobie na zvolenie si bezpečnostného osobného kódu pri podaní žiadosti o vydanie občianskeho preukazu prostredníctvom portálu ministerstva. Na rozdiel od osobného podania žiadosti o vydanie občianskeho preukazu nie je možné zabezpečiť zvolenie si bezpečnostného osobného kódu pri podaní žiadosti týmto spôsobom ku dňu vyhlásenia, keďže si to vyžadujú technické úpravy v informačnom systéme. Ďakujem pekne.
Bugár, Béla, podpredseda NR SR (2016-11-30):
Nech sa páči, prezentujme sa a hlasujme. (Hlasovanie.) Prítomných 141, za 51, proti 23, zdržalo sa 67 poslancov. Konštatujem, že tento návrh nebol schválený. Nech sa páči.
Hrnčiar, Andrej, podpredseda NR SR (2017-02-08):
Otváram všeobecnú rozpravu. Do rozpravy som dostal dve písomné prihlášky. Prihlásili sa pani poslankyňa Grausová a pán poslanec Zelník. Nech sa páči, pani poslankyňa Grausová.
Poliačik, Martin, poslanec NR SR (2015-04-21):
Áno, pán Brocka, ešte toto ste mali povedať, vážení kolegovia zo strany SMER – SD, vážená vláda, pokračujte ďalej. To možno ste nestihli povedať, lebo ste sa to dozvedeli až na konci, tak skúsim to za vás povedať. Pokračujte ďalej, ale nielen pri maličkých rybách, nielen pri v podstate nastrčených nominantoch, ktorí si potrebujú ušmochlať tých pár drobných a dajú tam švagrovi upratovať nejaké haly. Choďte na veľké ryby. Choďte konečne tam, kde sú reálne problémy. Skúste to, pri tom, koľko peňazí dostávate od štátu, konečne zahrať aj na svojich vlastných akcionárov a sponzorov, lebo keď je naozaj SMER – SD takou silnou stranou, keď naozaj toľko peňazí dostáva od štátu, keď je naozaj na vlastných nohách, ako to tu spomínal pán kolega Blaha, tak potom už je snáď čas na to, aby sa odstrihol od tých svojich pôvodných akcionárov, pôvodných sponzorov a pôvodných mecenášov. A bude otázkou budúcnosti, či sa naozaj SMER – sociálna demokracia stane silnou ľavicovou sociálnodemokratickou stranou alebo ostane akciovou spoločnosťou sponzorov č. 1 až 5. Ďakujem.
P. Hrušovský, predseda NR SR: (2003-12-16):
Preto vyhlasujem rozpravu o tomto bode programu za skončenú. Končím rokovanie o informácii o stave a efektívnosti vynaložených finančných zdrojov na projekty riešenia problematiky Rómov za obdobie rokov 1999 až 2003. Teraz pristúpime k rokovaniu o informácii ministra školstva Slovenskej republiky o riešení stavu porušovania zákona a Ústavy Slovenskej republiky o spoplatnení externého vysokoškolského štúdia a prijatých opatreniach Ministerstva školstva Slovenskej republiky voči fakultám, ktoré zákon obchádzajú prostredníctvom rôznych agentúr, resp. nadácií . Pán minister, máte slovo.
Hrnčiar, Andrej, doterajší podpredseda NR SR (2020-03-20):
Pán poslanec Jozef Lukáč.
Paška, Pavol, predseda NR SR (2013-09-17):
Chcete reagovať, pani poslankyňa? Nie. Pán poslanec Frešo do rozpravy.
Kondrót, Maroš, poslanec NR SR (2014-01-28):
Ďakujem pekne, pán podpredseda. Podávam informáciu Výboru Národnej rady Slovenskej republiky pre hospodárske záležitosti o prerokovaní návrhu vlády na prvú voľbu predsedu Úradu pre reguláciu elektronických komunikácií a poštových služieb, máme to ako tlač 827. Predseda Národnej rady Slovenskej republiky svojím rozhodnutím č. 831 z 13. januára 2014 pridelil návrh vlády na prvú voľbu predsedu Úradu pre reguláciu elektronických komunikácií a poštových služieb na prerokovanie Výboru Národnej rady Slovenskej republiky pre hospodárske záležitosti. Výbor pridelený materiál prerokoval na svojej 46. schôdzi 21. januára 2014. Spravodajcom výboru bol poslanec Maroš Kondrót. Uznesením výboru z 21. januára 2014 č. 263 výbor odporúčal Národnej rade Slovenskej republiky zvoliť Vladimíra Kešjara za predsedu Úradu pre reguláciu elektronických komunikácií a poštových služieb na prvé šesťročné funkčné obdobie dňom nasledujúcim po dni jeho zvolenia. Zároveň výbor poveril poslanca Maroša Kondróta, člena výboru, podať Národnej rade Slovenskej republiky informáciu o výsledku rokovania. Ďakujem, pán podpredseda, skončil som.
Heger, Eduard, poslanec NR SR (2017-12-12):
Ďakujem pekne, pán predsedajúci. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Mariana Kotlebu, Milana Uhríka a Martina Beluského na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 778). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbor, výbory predmetný návrh zákona prerokovali do 26. januára 2018 a v gestorskom výbore do 29. januára 2018. Pán predsedajúci, otvorte, prosím, všeobecnú rozpravu.
Aštaryová, Zuzana, poslankyňa NR SR (2010-12-08):
Hlasovali sme o všetkých bodoch zo spoločnej správy, a preto navrhujem hlasovať o tom, že vládny návrh zákona prerokujeme v treťom čítaní ihneď.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme. (Hlasovanie.) Prítomných 143 poslancov, za návrh hlasovalo 93 poslancov, proti nebol žiaden poslanec, zdržalo sa 49 poslancov a nehlasoval 1 poslanec. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto do rozpravy? Nie. Vyhlasujem rozpravu za skončenú. A teraz pristúpime k hlasovaniu o návrhu zákona ako celku. Nech sa páči, pán spravodajca, uveďte hlasovanie.
Šeliga, Juraj, podpredseda NR SR (2020-03-25):
Ďakujem pekne, pán poslanec. S faktickými poznámkami siedmi páni poslanci. Nech sa páči, pán poslanec Viskupič.
Laurenčík, Milan, podpredseda NR SR (2020-09-24):
Nech sa páči, ešte máte tridsaťsedem sekúnd.
P. Paška, predseda NR SR: (2007-10-25):
(Hlasovanie.) 81 prítomných, 3 za, 56 proti, 22 sa zdržalo. Návrh  sme neprijali.
V. Veteška, podpredseda NR SR: (2007-01-31):
Ako prvá vystúpi pani poslankyňa Tóthová.
Grendel, Gábor, podpredseda NR SR (2020-09-29):
S reakciou na faktické poznámky, pán poslanec Kuffa.
Viskupič, Jozef, poslanec NR SR (2011-07-01):
Ďakujem. Pán minister, veľmi pozorne som počúval a chcel by som oceniť aj napriek tomu, že vás kolegovia z opozície alebo ostatní poslaneckí kolegovia, myslím, trikrát prerušili, že ste mali obrovskú trpezlivosť predniesť tú argumentačnú silu, ktorú ste ponúkli, pričom zároveň váš predrečník predseda parlamentu, ktorý takisto hovoril, mal pozbierané z iného pohľadu argumenty. Veľmi ma tento spor ako poslanca podporujúceho koalíciu neteší. Napriek tomu vám želám, keďže ste spomínali vo svojom prejave takú tú nepopulárnu kartu, ktorou je čierny Peter, keďže ju držíte vy na rôznych fórach, nielen na fóre Národnej rady, ale aj na fórach či už európskych a hlavne na jednom dôležitom fóre pred našou verejnosťou, aby ste mali dostatočnú trpezlivosť na to, že je táto dôležitá téma napriek snahe možno prerušiť debatu veľmi dôležitá, aby boli naozaj položené pádne argumenty a argumenty, ktoré nebudú môcť byť postavené iba do pózy iba populizmu. A tým, že sa budeme musieť zaoberať nejakým mandátom, ja oceňujem, že jednak kolegovia z klubu predložili túto debatu, a dúfam, že sa dopracujeme následne potom pri hlasovaní k nejakému kompromisu, ktorý vám umožní mať voľné ruky. Takže zatiaľ veľmi neviem povedať, ako sa zachovám pri hlasovaní, ale chcem vás vyzvať, aby ste mali ešte dostatočnú trpezlivosť pri... (Prerušenie vystúpenia časomerom.)
Laššáková, Jana, podpredsedníčka NR SR (2012-05-09):
Pani poslankyňa Tomanová, nech sa páči.
Paška, Pavol, predseda NR SR (2013-12-18):
(Hlasovanie.) 123 prítomných, 48 za, 51 proti, 24 sa zdržalo. Nebudeme pokračovať v rokovaní o tomto návrhu. Pán poslanec Přidal uvedie v prvom čítaní hlasovanie o návrhu pánov poslancov Martina Chrena, Juraja Miškova a Jozefa Kollára na vydanie zákona č. 251 o energetike, je to tlač 809. (Hlasovanie o návrhu poslancov Národnej rady Slovenskej republiky Martina Chrena, Juraja Miškova a Jozefa Kollára na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z. a o zmene a doplnení zákona č. 40/1964 Zb. Občiansky zákonník v znení neskorších predpisov , tlač 809.)
Budaj, Ján, minister životného prostredia SR (2020-07-24):
... ten ľudský život a život slovenskej spoločnosti má hlbšie motivácie, než sú len politické pletichy, či sme schopní využiť šancu prejsť na trajektóriu boja s klimatickou zmenou... (Prerušenie vystúpenia predsedajúcim.)
Bublavý, Dušan, poslanec NR SR (2011-09-13):
Ďakujem za slovo. Vážený pán minister, až vy ste ma primäli, aby som sa dneska zapojil aj ja do diskusie. Tak ako ste dourážali bývalého premiéra Roberta Fica, ktorého ste obvinili, obvinili ste ho z toho, že sa nesprával ľudsky. A vy ste zabudli alebo ste nesledovali, v koľkých, či už to boli havárie v Novákoch, alebo nešťastia v bani, v bani Handlová, kde sa on i v nočných hodinách neváhal zapojiť a pomáhal pri organizovaní odstraňovania týchto nešťastí a bol pripravený kedykoľvek týmto ľuďom, ktorí boli postihnutí, pomôcť? Správal sa ľudsky a bol človekom aj je človekom. Preto je stále najobľúbenejším politikom na Slovensku. A tomu nezabránite ani vy svojím vykrikovaním a myslíte si, že vás to robí nejakým významným politikom, keď sa tu rozkrikujete v parlamente? A to ma strašne mrzí. Ďakujem za pozornosť. (Potlesk.)
Jílek, Rastislav, poslanec NR SR (2020-07-15):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti, ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 11. septembra 2020 a v gestorskom výbore do 14. septembra 2020.
Hrnčiar, Andrej, podpredseda NR SR (2019-06-18):
Prerušujem rokovanie o tomto bode programu. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov . Vládny návrh zákona má tlač 1522, návrh na jeho pridelenie na prerokovanie výborom je v rozhodnutí č. 1613. Nech sa páči, pán podpredseda vlády, ujmite sa slova a uveďte vládny návrh zákona.
Remišová, Veronika, poslankyňa NR SR (2019-01-29):
Ďakujem veľmi pekne. Ja doplním kolegu Budaja ešte o tie prijaté vklady. To znamená, koľko ľudia dávajú na hazard. No výherné prístroje 180 miliónov, to je rok 2017, kurzové, odvtedy vlastne stále to rastie a rastie, hej? Čiže len rok 2017. Výherné prístroje 180 miliónov, kurzové stávky 1,1 miliardy, kasína 
79 miliónov, výherné prístroje v kasíne 119 miliónov, pardon, je tu strašne veľa čísiel, číselné lotérie 165 miliónov, okamžité lotérie 63 miliónov, Bingo 9 miliónov, stávky na dostihy 
122-tisíc. Ostatné elektronické mechanické rulety 63 miliónov, videohry 1,7 miliardy, internetové hry 222 miliónov, kartové hry mimo kasína 6 miliónov. Podcenila som to, celkovo, koľko dávajú ľudia do hazardu, je 3,7 miliardy eur, 3,7 miliardy eur. My sa bavíme o biznise za 3,7 miliardy eur, pán Farkašovský. Toto sú údaje, nech sa páči, ja dúfam, že teraz prehodnotíte to veto prezidenta, pretože to nie sú drobné, sú to 3,7 miliardy eur, ktoré dávame, časť, veľkú časť z toho dávame do rúk finančným skupinám a dávame to do rúk súkromným prevádzkovateľom.
Pellegrini, Peter, predseda NR SR (2023-12-07):
Prezentujme sa a hlasujme o návrhu spravodajcu prerokovať tento vládny návrh zákona v druhom čítaní. (Hlasovanie.) Prítomných 141 poslancov, za 77, proti 40, zdržalo sa 23, nehlasoval 1. Konštatujem, že sme rozhodli, že tento návrh zákona prerokujeme v druhom čítaní . Nech sa páči, pán spravodajca.
Grendel, Gábor, podpredseda NR SR (2021-07-23):
S reakciou na faktické poznámky pán poslanec Kazda.
Dostál, Ondrej, poslanec NR SR (2023-05-18):
Nespochybnil to, že, že nemožno hlasovať o jeho pozmeňujúcich návrhoch, keď bola schválená spoločná správa, lebo to ani nie je tak, to je iná situácia. Keď už boli schválené tie pozmeňujúce návrhy zo spoločnej správy, tak sa nemohlo hlasovať o pozmeňujúcich návrhoch pána poslanca Kočiša.
Hrušovský, Pavol, predseda NR SR (2011-11-29):
Pán poslanec Matovič.
Blanár, Juraj, podpredseda NR SR (2022-12-08):
Takže upokojte sa a pokračujte vo svojom vystúpení. Nikto vás tu nevyrušuje.
Laurenčík, Milan, podpredseda NR SR (2022-06-14):
S ďalšou faktickou vystúpi pán poslanec Potocký, nech sa páči.
Hort, Milan, podpredseda NR SR (2011-05-24):
Ďalším prihláseným do rozpravy je pán poslanec Igor Matovič, ktorého v sále nevidím, to znamená, že mu padá poradie. A ďalším, ktorý bude vystupovať v rozprave, je pán poslanec Ján Mikolaj, ktorý v sále prítomný je. A teraz je tu priestor na jeho vystúpenie. Nech sa páči, pán poslanec.
Sulík, Richard, poslanec NR SR (2013-06-28):
Ďakujem pekne. Mám jednu konkrétnu otázku na vás, pán Hudacký. Hovoríte, že keď tento dodávateľ nebude subdodávateľovi platiť, on to ohlási obstarávateľovi, ten zastaví platby. Čo sa stane so samotnou dodávkou? Povedzme, že stavia sa diaľnica, to je proces, ktorý trvá roky, po pol roku nebude platiť teda tým svojim subdodávateľom, obstarávateľ prestane nejaké čiastkové platby platiť dodávateľovi a potom čo? Prestane sa stavať diaľnica? Toto... Alebo čo sa vôbec stane s tým hlavným kontraktom? Ten prestane platiť alebo čo? Čiže bolo by dobré túto technickú otázku si vyjasniť. A druhá vec je, že ako chcete, ako chcete zabezpečiť to, respektíve toto má byť zrejme asi jediná sankcia, čo sa stane v prípade poslednej platby, alebo čo keď ten dodávateľ uprednostní nejakých iných, že dostane len časť peňazí, niekoho uprednostní, lebo je to jeho povedzme vlastná firma, dcérska, niektorí dodávatelia majú desiatky firiem, čiže upred..., čiže on bude platiť subdodávateľom, ale len tým svojim vybraným, nejakým iným nebude platiť, lebo povedzme štát mu ešte všetko nezaplatil. Bolo by dobré na takéto prípady tiež myslieť preto, lebo cesta do pekla je dláždená dobrými úmyslami. Toľko odo mňa. Ďakujem.
Laššáková, Jana, podpredsedníčka NR SR (2013-06-04):
Prosím, prezentujme sa a hlasujeme. (Hlasovanie.) Prítomných 131 poslancov, za návrh 56 poslancov, proti 4 poslanci, zdržalo sa 71 poslancov. Konštatujem, že nebudeme pokračovať v rokovaní o tomto návrhu zákona. Ďalej pokračujeme hlasovaním a poprosím spravodajcu Milana Halúza, aby uviedol hlasovanie v prvom čítaní o návrhu poslancov Ivana Štefanca, Pavla Freša a Ľudovíta Kaníka na vydanie zákona, ktorým sa mení a dopĺňa Zákonník práce. Nech sa páči, uveďte hlasovanie. (Hlasovanie o návrhu poslancov Národnej rady Slovenskej republiky Ivana Štefanca, Pavla Freša a Ľudovíta Kaníka na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 501.)
Kollár, Boris, predseda NR SR (2021-10-27):
S ďalšou faktickou vystúpi pán poslanec Taraba.
Laurenčík, Milan, podpredseda NR SR (2021-06-24):
Vážené panie poslankyne, vážení páni poslanci, otváram piaty rokovací deň 32. schôdze Národnej rady Slovenskej republiky. O ospravedlnenie neúčasti na dnešnom rokovaní 32. schôdze Národnej rady Slovenskej republiky požiadali páni poslanci a panie poslankyne: pán poslanec Dominik Drdul, Marek Hattas, Erik Ňarjaš, Peter Osuský a pani poslankyňa Adriana Pčolinská. O ospravedlnenie neúčasti z dôvodu práceneschopnosti požiadali poslanci Jozef Bubnár a Ján Kerekréti. Podľa odsúhlasenej zmeny programu pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Návrh zákona má parlamentnú tlač 583. Návrh na jeho pridelenie na prerokovanie výborom je v rozhodnutí č. 596. Dávam teraz slovo pánovi poslancovi Lukášovi Kyselicovi, aby návrh zákona uviedol. Nech sa páči, pán poslanec, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 583.)
Beblavý, Miroslav, poslanec NR SR (2010-10-20):
Ďakujem pekne. No ja by som povedal, že nebudeme asi znižovať úroveň tejto snemovne tým, pani Vaľová, že by sme súťažili v tom, kto tu viac prečítal. Obávam sa, že by to pre vás nedopadlo úplne najlepšie. Ale vecne k tomu, čo tu bolo povedané. Ja som hovoril o tom, že vy ste mohli podať ten náš zákon na Ústavný súd, ak ste si mysleli, že je protiústavný. To ste neurobili. Ak ste ma nepočúvali a interpretovali ste to inak, s tým už ja, bohužiaľ, nič nenarobím. A pokiaľ ide o pani poslankyňu Tomanovú, no ja som sa od vášho kolegu pána Ondruša dozvedel, že ovládam Európsku komisiu, teraz som sa dozvedel, že ovládam OECD. Musím sa priznať, že musím si začať dávať pozor na to, aké nitky po svete ťahám, lebo už sa začínam blížiť k vašej legende, Georgeovi Sorosovi. A myslím, že k tomu asi ťažko už niečo dodať, lebo veci, ktoré sú za hranicou ľudskej racionality, už ani ja neviem komentovať. Ďakujem.
V. Veteška, podpredseda NR SR: (2005-01-20):
Teraz žiadam pána poslanca Miroslava Maxona, aby podal informáciu o výsledku prerokovania správy vo výbore. M. Maxon, poslanec: Vážený pán podpredseda Národnej rady, vážený pán minister, vážené panie poslankyne, vážení páni poslanci, predkladám vám správu Výboru Národnej rady Slovenskej republiky pre pôdohospodárstvo o výsledkoch prerokovania správy o dôsledkoch živelnej pohromy z novembra 2004 na území Slovenskej republiky s dôrazom na územie Vysokých Tatier a priebehu odstraňovania následkov živelnej pohromy a ďalšom postupe vlády pri obnove území postihnutých živelnou pohromou. Predmetnú správu predseda Národnej rady Slovenskej republiky pridelil svojím rozhodnutím č. 1003 zo 7. januára Výboru Národnej rady Slovenskej republiky pre životné prostredie a ochranu prírody a Výboru Národnej rady Slovenskej republiky pre pôdohospodárstvo s tým, že gestorský výbor podá správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Výbor Národnej rady Slovenskej republiky pre životné prostredie a ochranu prírody rokoval o predmetnej správe 20. januára, teda dnes, a uznesením č. 185 správu vzal na vedomie a odporučil Národnej Slovenskej republiky tiež ju vziať na vedomie. Výbor Národnej rady Slovenskej republiky pre pôdohospodárstvo rokoval o predmetnej správe 19. januára 2005 a uznesením č. 290 ju vzal na vedomie a odporučil ju Národnej rade Slovenskej republiky tiež viať na vedomie. Schválil aj správu o výsledkoch prerokovania uvedenej správy vo výboroch. Výbor pre pôdohospodárstvo poveril predsedu výboru Miroslava Maxona predložiť a predniesť na schôdzi Národnej rady Slovenskej republiky správu o prerokovaní uvedeného materiálu vo výboroch. Výbor Národnej rady Slovenskej republiky pre pôdohospodárstvo odporučil Národnej rade Slovenskej republiky odporučiť vláde Slovenskej republiky polročne predkladať správu o priebehu odstraňovania následkov živelnej pohromy a o postupe prác pri obnove území postihnutých živelnou pohromou a súčasne odporučil poveriť Výbor Národnej rady Slovenskej republiky pre pôdohospodárstvo priebežne sledovať uvedený proces. Vážené dámy a páni, tie veci, ktoré som hovoril v závere spoločnej správy, sa premietli aj do návrhu na uznesenie Národnej rady Slovenskej republiky k predmetnej správe, ktorá je súčasťou spoločnej správy výborov Národnej rady Slovenskej republiky. Ďakujem za pozornosť.
P. Hrušovský, podpredseda NR SR: (2002-05-31):
(Hlasovanie.) Prítomných je 104 poslancov, za 72, proti 20, zdržalo sa 10, nehlasovali 2. Konštatujem, že návrh uznesenia sme schválili. Ďakujem, pán poslanec. Páni poslanci, tým sme odhlasovali všetky doteraz prerokované body programu 60. schôdze. Pristúpime teraz k rokovaniu o návrhu vlády na skrátené legislatívne konanie o vládnom návrhu zákona o ochrane prírody a krajiny. Návrh ste dostali ako tlač 1593, súčasťou návrhu vlády je aj návrh uznesenia Národnej rady. Prosím teraz, aby z poverenia vlády Slovenskej republiky predmetný návrh na skrátené legislatívne konanie odôvodnil minister životného prostredia pán László Miklós. Pán minister, nech sa páči. Prosím, páni poslanci, aby ste neodchádzali z rokovacej sály, budeme pokračovať v rokovaní v hlasovaní o jednotlivých prerokovaných bodoch. Pán minister, máte slovo.
Matovič, Igor, poslanec NR SR (2013-03-14):
Pán poslanec Madej, hovoríte, že nechceme diskusiu, alebo teda kolega Martvoň potom váš hovoril o tom, že sme tam, že tí ľudia sú možno dobrí, alebo neviem, kto to z vás ešte iný spomínal zo strany SMER, ale ja som vôbec nespochybňoval kvalitu tých ľudí. Ja som iba hovoril to, že ja som si z nich chcel vybrať možno niektorého, ktorého by som rád išiel voliť, vášho kandidáta, úplne v poriadku, ale vy ste mi to neumožnili. Bola to podľa mňa legitímna požiadavka, aby tí ľudia aspoň na tom ústavnoprávnom výbore vystúpili. A, pán predseda ústavnoprávneho výboru Madej, ja si myslím, že ak by vám išlo o to, aby ste získali pre týchto ľudí aj podporu z opozície a nechceli by ste si ich pretlačiť iba svojím valcom, 83-členným, tak by ste sám navrhli, aby títo ľudia prišli na váš výbor, ktorému predsedáte. A nepotrebujete k tomu žiadny návrh žiadneho poslanca, lebo ak by ste si vážili tú demokraciu a chceli získať podporu pre týchto ľudí, sám by ste s tým návrhom prišli. A pokiaľ viem, tak kolega Kadúc bol v tom čase jediný opozičný, ktorý sa vám vopred z toho konkrétneho rokovania ospravedlnil. Takže to už si vysporiadajte vy. Pán kolega Gál, keď hovoríte, že kvôli mne a podobným ľuďom títo ľudia nechcú kandidovať, lebo boli by označení za straníckych nominantov. Odpovedal som aj na to predtým. Ja som ich neoznačoval, že sú stranícki nominanti. Ja by som v poriadku, v pohode sám podporil človeka, ktorého aj SMER predloží, ale chcem ho aspoň vidieť, aspoň raz chcem vidieť toho človeka. Čo by sa stalo, ak by ste nám toto sprostredkovali? Ja viem, že sú tu ľudia, ktorým stačí možno rozdať nejaké lístočky, pričom automaticky volia, aj keď v živote toho človeka nevideli, a krúžkujú. Jednoducho ja taký nie som, my takí nie sme a my takto politiku robiť nechceme, či sa to niekomu páči, nepáči, jednoducho je to náš spôsob robenia politiky. A keď hovoríte, pán kolega Madej, že týchto sudcov personálne a morálne kvality posudzovala Súdna rada, dúfam, že nemyslíte tú Súdnu radu, ktorej predsedá Štefan Harabin.
Paška, Pavol, predseda NR SR (2013-12-03):
(Hlasovanie.) 139 prítomných, 81 za, 54 proti, 4 sa zdržali. Schválili sme novelu zákona č. 595 o dani z príjmov. Dámy a páni, ja sa ospravedlňujem, ale odlietam na oficiálnu návštevu Európskeho parlamentu, kde mám stretnutie s vedením parlamentu a Komisie, preto ma bude počas mojej neprítomnosti zastupovať pani podpredsedníčka Jana Laššáková. Ďakujem.
Grendel, Gábor, podpredseda NR SR (2021-05-14):
S reakciou na faktické poznámky pán poslanec Eduard Kočiš.
Ďuriš Nicholsonová, Lucia, podpredsedníčka NR SR (2018-06-12):
Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pani poslankyňa Shahzad.
Bagačka, Michal, poslanec NR SR (2015-04-24):
Pán kolega, ja, samozrejme, sa chcem poďakovať za vystúpenie, ktoré možno dokazuje, že netreba vystupovať stokrát ku všetkému, ale možno stačí raz, dva-, trikrát vystúpiť k niečomu, čomu skutočne, skutočne rozumiem. Viac škoda, že takýchto vystúpení, ktoré, ktoré boli aj odborné, aj také ľudské, nebolo viacej, okrem tvojho možno Ježík, Štefan Kuffa, poprípade pani Šípošová, možno aj niektorí ďalší, neviem ich teraz všetkých menovať, a potom hneď nasledovalo ďalších možno dvoch, dve-tri vystúpenia, ktoré sa niesli len vo forme konfrontácie, osočovania a ako keby bolo taký základný motív, len nie pokojnú debatu, ale poďme do konfrontácie a len nie navodiť nejakú ľudskejšiu atmosféru. Takže tvoje vystúpenie bolo aj odborné, aj argumentačné, ale, samozrejme, aj ľudské a myslím, že viacerí aj kolegovia z opozície sa kúštik aj červenali. Ďakujem.